Καλώς ήρθατε, παίκτες, στον νοκ άουτ γύρο.
Αν ισχύει πως ό,τι δεν ξέρεις δεν σε βλάπτει ποτέ,
τότε αυτό που ξέρετε έχει κάποιο τίμημα.
Η Τυφλόμυγα σας προκαλεί να αντιμετωπίσετε τρεις φόβους μαζί.
Τον φόβο για το σκοτάδι, τον φόβο για την πτώση και τον φόβο για το άγνωστο.
Τρένο είναι αυτό;
Οι νικητές της δοκιμασίας θα προχωρήσουν στα ατομικά.
Η δοκιμασία είναι να κατεβείτε από τη γέφυρα και να γυρίσετε στο βαν.
Μπορείτε να βαδίσετε στα τυφλά
ή να ζητήσετε βοήθεια, οπότε σας κάνουμε μία ερώτηση.
Τι είδους ερωτήσεις;
Δούναι και λαβείν.
Σας βοηθάμε και μας βοηθάτε.
Έχετε μέχρι πέντε ερωτήσεις,
αλλά μόνο μία ευκαιρία, πριν ξεκινήσει το χρονόμετρο.
Οι βαθμοί θα δοθούν σύμφωνα με τον χρόνο.
Όποιος ξεπεράσει τα 20 λεπτά αποκλείεται αυτομάτως.
Σόνα Κένι, ξεκινάς πρώτη.
ΠΑΝΙΚΟΣ
Ο Πανικός αφορά τον φόβο.
Μα είναι και μια απάτη.
Κέρδισε όσο περισσότερες δοκιμασίες θες.
Μα ο πραγματικός φόβος έρχεται όταν παύει να είναι παιχνίδι.
Καλημέρα και σ' εσένα.
ΚΑΠΟΙΟΣ ΣΤΟ ΤΕΞΑΣ Μ' ΑΓΑΠΑΕΙ
ΓΡΑΦΕΙΟ ΣΕΡΙΦΗ ΚΟΜΗΤΕΙΑΣ ΡΙΤΣΑΡΝΤΣ
Διότι, μεγάλε, δεν το 'σκασε με κανένα μαγικό χαλί.
Ευχαριστώ!
-Θεέ μου. -Τίποτα για τον Χαντ;
Όχι. Θα μπορούσε να 'ναι μέχρι και στο Κλίβελαντ.
Κάτι τον τρόμαξε.
Τελευταία φορά που τον είδε η μαμά του, πήγαινε στον αγώνα.
Βρήκα αυτήν στο δωμάτιό του, δίπλα σε άδεια φιαλίδια χαπιών.
ΧΡΟΝΙΑ ΠΟΛΛΑ ΓΙΑ ΤΟΥ ΑΓ. ΒΑΛΕΝΤΙΝΟΥ
"Βρήκες τη βασίλισσά σου. Κι εγώ αυτό που έψαχνα.
"Αιώνια δική σου, Λίλα". Η Νάταλι αποφοίτησε με κάποια Λίλα.
Λάνγκλεϊ! Γουίλιαμς.
Μόλις μου τηλεφώνησαν οι Άγκεργουολ.
Λένε ότι εξαφανίστηκε η κόρη τους, η Λίλα.
-Μάλιστα. -Ορίστε.
ΑΜΠΙ ΚΛΑΡΚ ΚΑΙ ΤΖΙΜΙ ΚΟΡΤΕΖ ΑΝΑΜΝΗΣΤΙΚΗ ΑΙΘΟΥΣΑ ΠΑΡΑΜΥΘΙΩΝ
Λοιπόν, να περάσεις καλά
και θα έρθω να σε πάρω το απόγευμα.
Δεν έχω τους μαρκαδόρους μου!
Θα φτιάξουμε φύλλα για τον Τζίμι και την Άμπι.
-Γιατί φύλλα; -Για το αναμνηστικό δέντρο;
Σίγουρα θα μπορείς να δανειστείς απ' τη βιβλιοθήκη, εντάξει;
Εντάξει.
Τι;
Θα κοιμόμαστε στον δρόμο, σαν τον Λιτλ Μπιλ;
Έλα δω.
Σκέψου το σαν μια περιπέτεια, εντάξει;
Όπως στα παραμύθια μας.
Γιατί δεν μένουμε στον Μπίσοπ;
Σου το είπα.
Ο νόμος δεν μ' αφήνει να σε φροντίσω πριν απ' τα γενέθλιά μου.
Μα εσύ με φροντίζεις.
Δεν έχει σημασία, ζουζούνι.
Εντάξει; Μπορεί να μπλέξω πολύ άσχημα.
Κι η μαμά. Φρόντισε, λοιπόν, να μην πεις τίποτα, εντάξει;
Θα περάσεις τέλεια σήμερα.
-Θα διαβάσεις πολλά βιβλία; -Ναι. Δες εδώ πόσα ωραία έχει.
-Θα κάνεις πολλούς φίλους; -Ναι.
Άντε, πήγαινε να σκίσεις. Καλά να περάσεις.
Λίλι! Έλα μου! Μας έλειψες.
ΧΕΔΕΡ - ΛΙΛΙ
Μάρτυς μου ο Θεός,
αν δεν πάψει να ψαχουλεύει τα πράγματά μου η Ράιλι, θα πάρω ένα όπλο...
Συγγνώμη.
Έχω έναν πονοκέφαλο άλλο πράγμα σήμερα.
Δεν πειράζει.
Λέω να πάρουμε λίγο τις άκρες.
-Εντάξει. -Τι λες; Φιλαριστά ή...
Δεν με νοιάζει.
Άρα, να τα κάνουμε μοϊκάνα;
Ο Τζιμ σκέφτηκε ότι θα μου έκανε καλό να χτενιστώ
πριν από την τελετή στη βιβλιοθήκη.
Θεώρησε πως θα ένιωθα καλύτερα.
Όχι πολύ φιλαριστά.
Γεια και χαρά!
Κατά φωνή κι ο διάβολος.
Είπα να περάσω να δω τι κάνει το ομορφότερο κορίτσι σ' όλο το Τέξας.
Πες ένα "γεια" και στη γυναίκα σου.
Η Νιλ η ξελογιάστρα.
Προσεκτικά με το ψαλίδι, γιατί τούτη δω είναι υπό ειδική αστυνομική προστασία.
Λέμε για αφέλειες.
-Εσύ τι λες; -Με τίποτα.
Έχει πολύ όμορφο κούτελο.
Γυρνάω στο γραφείο μου.
Θα μου στείλεις μια φωτογραφία πριν φύγεις;
-Ναι. -Έγινε. Τα λέμε στο σπίτι.
Πάντα χαίρομαι που σε βλέπω, Σέρι. Μακριά από μπελάδες.
-Αρκεί να μην μπλέκεσαι στα πόδια μου. -Το άκουσα αυτό!
Ποια είναι αυτή;
Γεια!
Εσύ πραγματικά δεν έχεις πάρει χαμπάρι.
Εγκαταστάθηκε εδώ με την οικογένειά της πριν από κάνα χρόνο.
Όταν έπιασε δουλειά στης Ντοτ, η πελατεία διπλασιάστηκε μέσα σε λίγες μέρες.
Τώρα για να πάρεις έναν καφέ πρέπει να προσπεράσεις 20 εργάτες ράντσου.
Τους ξέρεις δα τους άντρες με τις φιλικές γυναίκες
που δεν έχουν συζύγους.
Δικούς τους συζύγους, εννοώ.
Σου έκανα άπειρες κλήσεις.
Ναι, το ξέρω.
Με χρειαζόταν η Λίλι.
Τσακώθηκαν η μαμά μου με τον Μπο.
-Χέδερ. -Ναι, το ξέρω.
Αποκλείστηκα απ' το παιχνίδι.
Τι έγινε χθες βράδυ;
Η δοκιμασία ήταν διαφορετική φέτος.
Μας έκλεισαν τα μάτια, μας φόρτωσαν σ' ένα βαν.
Μας πήγαν σε μια γέφυρα τρένων.
Ένας προς έναν, έπρεπε να γυρίσουμε πίσω.
Μπορούσαμε να ζητήσουμε βοήθεια.
Δέκα βήματα προς τη σωστή κατεύθυνση, αλλά μόνο αν απαντούσαμε σε ερωτήσεις.
-Τι είδους ερωτήσεις; -Ήθελαν μυστικά.
Αλλά όχι δικά μας.
Έστρεφαν τον έναν εναντίον του άλλου.
Θες να δώσω τη Σόνα;
Μας χρωστάς μια απάντηση.
Απλώς έχει ένα κόλλημα με τα χάπια, εντάξει;
Λέει ότι εκείνη έθισε τον Χαντ στην οξυκωδόνη.
Της έγραψαν χάπια για 30 μέρες όταν έβγαλε το γόνατό της.
Της προκαλούσαν ναυτία, οπότε τα έδωσε στον Χαντ.
Για να διαχειριστεί τα περσινά.
Κοίτα, δεν μπορείτε...
Δεν θα πείτε τίποτα, έτσι;
Έτσι;
Γαμώτο.
Όχι. Δεν το καταλαβαίνω το γαμωπαιχνίδι.
Ώστε φίλοι; Κόφ' το!
Τέλος με το παιχνίδι!
Κλειστοφοβικός;
Τι είναι αυτό; Τίποτα σαδομαζοχιστικό;
Όχι, ξέρω τι είναι!
Όταν φοβάσαι τον Άι Βασίλη;
Δεν ξέρω ποιος σας είπε ότι ο Ρέι γουστάρει...
Πόσο χρόνο λες να χαραμίσει εκείνος για να σε προστατέψει;
-Περνάει ο χρόνος, Τάιλερ. -Καλά, εντάξει.
Ο Ρέι δεν γουστάρει ντουλάπες και μέρη όπου μπορεί να κλειδωθεί.
Ο παππούς του τον κλείδωνε στο υπόγειο
όταν γινόταν τελείως λιώμα.
Πού είναι η βοήθεια μου;
Λυπάμαι. Τέλος χρόνου.
Τι στον... Σοβαρολογείτε, ρε;
Μου τη φέρατε, ρε μαλακισμένο!
Εγώ δεν θα πήγαινα προς τα κει στη θέση σου.
Ευχαριστώ για την πληροφορία.
Πάντως σ' αρέσει να ζεις στα άκρα.
Πολύ καλό αυτό!
Ξέρεις, Ντίγκινς, συμβαίνει το εξής.
Όλο αυτό το σκηνικό που έχετε στήσει,
το βαν, τα μαντίλια,
δεν τα χάφτω.
Ξέρετε τι πιστεύω εγώ;
Πιστεύω πως όλο αυτό είναι ένα τεστ.
Πιστεύω πως όλοι στεκόμαστε μια χαρά και ασφαλείς,
με μόνο κίνδυνο κανένα γρατζουνισμένο γόνατο.
Πρόσεχε, Ντοτζ. Δεν είναι όλα παιχνίδι.
Ξέρεις κάτι;
Θα με ξεγελούσες.
Είσαι σίγουρος ότι δεν θα ήθελες λίγη βοήθεια;
Σου το είπα.
Είμαι μια χαρά.
Βλέπεις,
αν κάνεις συμφωνία με τους κριτές...
τότε, την έχεις ήδη άσχημα.
Ο Ντοτζ κάπως κατάφερε και πέρασε.
Εγώ φοβόμουν τόσο πολύ, που με το ζόρι στεκόμουν όρθια.
Τα κατάφερες, όμως, έτσι;
Δεν μπορώ ν' απαντήσω σε βλακεία αν δεν ξέρω την απάντηση.
Κάτι πρέπει να φοβάται.
Περνά τον χρόνο του καβαλικεύοντας ένα άλογο που τον πετάει κάτω
και σχεδόν τον ποδοπατά, για πλάκα.
-Άλλα πέντε λεπτά. -Καλά. Δεν...
Δεν ξέρω αν μετράει αυτό, αλλά ανησυχεί πολύ για την αδελφή του.
Ο Ντοτζ έχει αδελφή;
Έμεινε παράλυτη σ' ένα ατύχημα.
Μα μια φορά που τον ρώτησα, είπε ψέματα.
Είπε ότι έγινε στον τυφώνα Χάρβεϊ.
Μα στο σαλόνι υπάρχει ένα τρόπαιο απ' το τελευταίο της ροντέο,
που αποδεικνύει ότι διαγωνιζόταν και μετά τον τυφώνα.
Ή δεν θέλει να μάθει κανείς πότε έγινε ή πώς έγινε.
Μόνο εγώ ξέρω για την Ντέινα.
Αν το μάθει ο Ντοτζ...
Δεν θα το μάθει.
Όχι.
Ό,τι συμβαίνει σε μια δοκιμασία μένει στη δοκιμασία, θυμάσαι;
Τι τρέχει;
Δεν είπες τίποτα άλλο στους κριτές, έτσι;
Εγώ όχι.
Ο Ρέι γύρισε πρώτος.
Πώς λες να τα κατάφερε;
Αν απάντησε και στις πέντε ερωτήσεις.
Θεέ μου.
Θεέ μου. Κι αν είπε κάτι;
Δεν πρέπει να μάθει ο Μπίσοπ ότι φασωθήκαμε.
Δεν θα τους ενδιέφερα, όμως, εγώ, έτσι;
Οι κριτές δεν θα ρωτούσαν για μένα αφού αποκλείστηκα, σωστά;
-Δεν ξέρω. -Πρέπει να μιλήσω με τον Ρέι.
Μη φοβάσαι.
Απλώς δεν είναι δίκαιο.
Εσύ αξίζεις για τελική τετράδα, όχι η Σόνα.
Τουλάχιστον είμαστε ακόμη δεύτερες.
Αν ζητήσεις απ' τους κριτές να κάνουν μια εξαίρεση;
-Θα έχεις ακόμη την ασυλία σου. -Ναι.
Την ενεργοποιείς πριν ξεκινήσει η δοκιμασία.
Μίλα στον Ντίγκινς.
Φτάσαμε ως εδώ σαν ομάδα.
Θα τα καταφέρουμε.
Χέδερ, εσύ κι εγώ μαζί μπορούμε να κερδίσουμε.
ΔΕΥΤΕΡΟ ΣΠΙΤΙ ΠΑΝΔΟΧΕΙΟ
Ντίγκινς, εσύ θα ρωτήσεις μόνο.
Δεν ρωτάω τους κριτές για μια απάντηση που ξέρω ήδη.
Η ασυλία δηλώνεται μεταξύ ανακοίνωσης και έναρξης της δοκιμασίας.
-Το λένε οι κανονισμοί. -Οι ποιοι;
Χέδερ, το μόνο που μπορώ να σου πω είναι
ότι οι κριτές αντιμετωπίζουν κάποιες εντάσεις αυτήν τη στιγμή.
"Κάποιες εντάσεις";
Τι πάει να πει αυτό; Ξεμένω από λεφτά. Πρέπει να ξαναμπώ στο παιχνίδι.
Προσπάθησε να μην το σκέφτεσαι, εντάξει;
Ένα παιχνίδι είναι μόνο. Είσαι στο δωμάτιο 107.
Χέδερ.
Περίμενε. Μόλις συνειδητοποίησα
ότι σε υπερχρεώνω γι' αυτήν την εβδομάδα.
Κάνουμε μια προσφορά. Μία και μία δώρο.
Ντίγκινς, μόνο τόσα θα με χρεώσεις;
Μόνο μην περιμένεις τέτοιες τιμές στην περίοδο αιχμής.
Λοιπόν, τι θες να συζητήσουμε;
Έλεγα μήπως θα μπορούσαμε να αυξήσουμε τις ώρες μου το φθινόπωρο.
Να κάνω δουλειές στο σπίτι, μπουγάδα ή οτιδήποτε άλλο.
Θες να γίνεις οικονόμος μου;
Ναι, αμέ.
Και η σχολή;
Στο λύκειο δούλευα 20 ώρες τη βδομάδα,
συν μπέιμπι σίτινγκ τα Σαββατοκύριακα, οπότε θα τα καταφέρω.
Μάλιστα.
Θα μπορούσα να σ' το αυξήσω σε 30 ώρες απ' τον επόμενο μήνα.
-Σε βολεύει αυτό; -Ναι.
Σ' ευχαριστώ.
Ωραία, λοιπόν.
Αφού θα συνεχίσεις τη δουλειά εδώ,
νομίζω πως ήρθε η ώρα να γνωρίσεις τον Τομ.
Τι είπαμε ότι ψάχνω;
Θα το καταλάβεις όταν τον δεις.
Συνήθως βγαίνουν με το λυκόφως.
Ξυπνούν αργά.
Γύρω στο ηλιοβασίλεμα αρχίζει να γίνεται παιχνιδιάρης.
Ενδιαφέρον προβλέπεται αυτό.
Εξακολουθώ να μη βλέπω τίποτα.
Πίστεψέ με, δεν τον χάνεις.
Να τος.
Θεέ μου.
Ο Τομ.
Η τίγρη;
Ο κύριος Τομ Φουλ.
Ανν, αυτή είναι μια τίγρη.
Ναι, πανέμορφη δεν είναι;
Ήταν μόλις εννιά κιλά όταν τον περιμάζεψα.
Διαγράφονταν τα πλευρά του.
Κάποιος βλάκας είχε ολόκληρο ζωολογικό κήπο με εξωτικά ζώα κλειδωμένα σε κλουβιά.
Μα δεν είναι πολύ επικίνδυνος;
Ναι, τρομερά.
Τον μεγάλωσα από μικρό, οπότε εμένα με ξέρει.
Με συμπαθεί.
Μα παραμένει τίγρης.
Ορκίζομαι να μην πω τίποτα.
Γι' αυτό δεν ήθελες να έρχομαι εδώ; Μην μπλέξεις;
Όχι. Έχω απ' όλες τις άδειες.
Όχι. Εσύ φοβόμουν μήπως κινδύνευες.
Τι εννοείς;
Το γεγονός ότι τον έχω στην αυλή δεν τον κάνει κατοικίδιο.
Αυτές οι πύλες πρέπει να παραμένουν διαρκώς κλειστές. Κατάλαβες;
-Ναι, εντάξει. -Ωραία.
Να τος.
Ένα πράγμα πρέπει να ξέρεις για τις τίγρεις.
Δεν τους ξεφεύγεις.
Το τρέξιμο απλώς σηματοδοτεί το θήραμα.
Άλλωστε,
μέχρι να πας να ξεφύγεις από μια τίγρη, είναι ήδη πολύ αργά.
Καλά που μου το είπες.
ΔΕΥΤΕΡΟ ΣΠΙΤΙ ΠΑΝΔΟΧΕΙΟ
Αλήθεια μένει εδώ ο Ντίγκινς;
Ώρα για ύπνο, ζουζουνάκι.
-Θα μένουμε κι εμείς εδώ; -Κρεβάτι. Αμέσως.
Πώς είναι το στρώμα; Μαλακό; Σκληρό; Μέτριο;
-Όπως πρέπει. -Ωραία τα λες, Χρυσομαλλούσα.
Λοιπόν, ώρα για ύπνο.
Πόσο καιρό θα μείνουμε εδώ;
Η μαμά θα θυμώσει αν δεν γυρίσουμε σπίτι.
Ξέρεις, η μαμά έφυγε απ' το σπίτι στα 16.
Στα 16;
Γι' αυτό άφησε το σχολείο και δούλεψε στο κομμωτήριο.
Πιστεύεις πως η μαμά μάς αγαπάει;
Ναι, φυσικά.
Γι' αυτό θα καταλάβει.
Ώρα για ύπνο.
-Καληνύχτα. -Καληνύχτα.
Πιάσε κόκκινο.
ΜΠΙΣΟΠ ΠΟΥ ΕΙΣΑΙ; ΣΟΒΑΡΑ, ΝΙΛ, ΕΙΣΑΙ ΚΑΛΑ;
ΕΙΜΑΙ ΕΤΟΙΜΟΣ ΝΑ ΔΗΛΩΣΩ ΕΞΑΦΑΝΙΣΗ...
ΣΟΡΙ, ΣΥΜΒΑΙΝΟΥΝ ΠΑΡΑ ΠΟΛΛΑ
ΑΥΡΙΟ ΒΡΑΔΥ;
ΕΚΛΕΙΣΕ!
Ένας εθελοντής σάς είδε να καβγαδίζετε με τη Λίλα στον αγώνα καταστροφής.
-Δεν καβγαδίζαμε. -Όχι;
Απλώς ήταν θυμωμένη.
Του αποσπούσε λεφτά.
Δεν έφταναν όσα έκλεβε απ' τους γονείς της.
Θα μου τα επέστρεφε.
Μου είπε ότι το αγόρι της ξόδευε
εκατοντάδες δολάρια σε χάπια κάθε βδομάδα.
-Ήταν μαύρα χάλια από... -Πέρυσι το καλοκαίρι;
Γίναμε πολλοί πλέον.
Συνέχισε, Μπίσοπ.
Του είπε ότι βρήκε μια κλινική αποτοξίνωσης στα βόρεια,
και μου είχε ζητήσει ένα ποσό.
Μα όταν της είπα ότι δεν μπορούσα αυτήν τη φορά, θύμωσε.
Είδα τον Χαντ μόνο μία φορά, στο πάρκινγκ, όταν έφευγα.
Μιλούσε με τον Λουκ Χολ και τον φωτογράφο.
Ποιον φωτογράφο;
Ξέρετε. Απ' την ιστοσελίδα της κομητείας.
Νόμιζα ότι θα τσακωθούν.
Για ποιο πράγμα;
Προφανώς, έχει κακή φήμη.
Η Λίλα μού είπε ότι ο Τζίμι του έσκασε μπουνιά στο πανηγύρι πέρυσι.
Είχε προσπαθήσει να εξαπατήσει την Άμπι όταν εκείνη πήγε να της τραβήξει πορτρέτα.
Συμφωνούμε πως ο γιος μου συνεργάζεται με το παραπάνω.
Κατανοώ ότι απλώς κάνετε τη δουλειά σας,
μα είναι ώρα να την κάνετε κάπου αλλού.
Θα σας ξεπροβοδίσω.
Υποθέτω, δεν θα ενοχλήσετε ξανά τον γιο μου.
Κύριε πρόεδρε.
ΑΝΤΑΛΛΑΚΤΙΚΑ ΑΥΤΟΚΙΝΗΤΩΝ ΜΠΙΝΓΚΟ ΚΛΑΣΙΚΑ & ΑΝΤΙΚΕΣ
Το 'πε ο Ντοτζ ότι ήσουν στη μέση του πουθενά,
αλλά έλεος!
Τι είπα στο τηλέφωνο; Μια βδομάδα;
Διακόσια;
Διακόσια.
-Σύμφωνοι. -Για φίλο του Ντοτζ...
Τα λέμε σε μια βδομάδα.
Ναι.
Εφτακόσια δολάρια, ε;
Με τόσα λεφτά αγοράζεις iPhone και τραβάς όσες φωτογραφίες θες.
-Πρέπει να 'χεις μάτι. -Έτσι το λένε;
Άψυχη αυτή.
Μήπως πρέπει να πάτε κάπου αλλού;
Όχι, εξαρτάται. Ξέρεις πού είναι ο Χαντ Κένι;
Μάλλον με την κοπέλα του.
Τι έλεγαν ο Λουκ με τον Χαντ στο πάρκινγκ του αγώνα;
Περί τίνος πρόκειται;
Είχες στενή σχέση με την Κλαρκ;
-Την Άμπι Κλαρκ; -Ναι.
Την κοπέλα που πέθανε πέρυσι; Μην την αγγίζετε, παρακαλώ.
-Τι; -Πίστευα πως θα την ήξερες.
Η μητέρα της είπε ότι ήρθε τρεις φορές για πορτρέτα.
JPG - RAW - ΔΙΑΓΡΑΜΜΕΝΕΣ
-Δεν ξέρω τι λέει, φίλε. -Είσαι σίγουρος;
Ναι, σίγουρος.
Τζον.
Πέρασα απ' την Ντέινα τις προάλλες. Μάλλον της έκανε καλό η μετακόμιση.
Ναι.
Το παράξενο είναι πως είπε ότι ανησυχεί για σένα.
Εσύ τι θα έκανες αν ήταν η δική σου αδελφή;
Το καλύτερο μέρος για το δοχείο είναι πίσω απ' τη ρόδα.
Θα βάλω το χρονόμετρο.
Εσύ θα συνδέσεις τον διακόπτη με την μπαταρία,
διαφορετικά είναι άκακο σαν θερμόμετρο.
Συγγνώμη.
Αποκλείστηκα.
Έτσι απλά;
-Έτσι πάει. -Ξέρεις,
μου τη σπάει που έκανε λάθος ο Κορτέζ.
Αν ήμουν κριτής, σίγουρα θα κέρδιζες.
Σκέψου το. Λίγες μέρες πριν
ήμουν διεκδικήτρια κι ήσουν κρυφός κριτής.
Κοίτα, ξέρω πόσα σήμαινε για σένα το παιχνίδι.
Η Νατ μού είπε τι έγινε με τη μαμά σου.
-Και τα λεφτά. -Θεέ μου.
Γιατί σ' το είπε;
Γιατί δεν το είπες εσύ;
Δεν ξέρω. Απλώς...
Δεν ήθελα να με λυπάσαι.
Δεν σε λυπάμαι.
Απλώς... Δεν ξέρω.
Απλώς λυπάμαι, τελεία. Εντάξει;
Τι θα κάνεις με τη σχολή;
Θα βοηθούσε ο μπαμπάς.
-Όχι. -Τι;
Με σιχαίνεται.
Κι εμένα με σιχαίνεται, αλλά πληρώνει να σπουδάσω.
Αν σιχαίνεται εσένα, τους σιχαίνεται όλους.
Ειλικρινά, τον έχεις δει να χαμογελά ποτέ;
Δεν έχει σημασία.
Την παράτησα τη σχολή.
Τι;
Συνέβαιναν πράγματα στο σπίτι με τη μαμά μου
και χρειαζόμουν επειγόντως τα λεφτά για τη Λίλι.
Όπως είπες, ούτε καν μ' αρέσουν τα μαθηματικά.
Η λογιστική δεν είναι μόνο μαθηματικά.
Σοβαρά; Είναι και βαρετή χαρτούρα;
Και τι θα κάνεις τώρα;
Ξέρεις κάτι;
Σου υπόσχομαι να είσαι ο πρώτος που θα του πω όταν μάθω κι εγώ.
Εντάξει;
ΤΕΛΙΚΑ ΜΙΛΗΣΕΣ ΜΕ ΤΟΝ ΡΕΪ ΓΙΑ ΤΗ ΔΟΚΙΜΑΣΙΑ;
Γαμώτο.
Το ξέχασα τελείως ότι θα ερχόταν ο Άντι για να τιθασέψει το νέο πουλάρι.
Ντοτζ;
Να υποθέσω πως γνωρίζεστε;
Γύρνα, γύρνα.
Δεν έχεις ξαναδεί να τιθασεύουν άλογο;
Αυτό κάνουν;
Σαν να παίζουν κυνηγητό είναι.
-Έλα, βάδισε. -Από πού τον ξέρεις;
Πρώτη φορά τον είδα να διαγωνίζεται
σε μια μικρή επίδειξη έξω απ' το Σαν Αντόνιο.
Τουλάχιστον έξι αναβάτες
έπεσαν απ' τη ράχη ενός θηριώδους Απαλούζα.
Ζόρικο άλογο.
Ώσπου ξεπροβάλλει αυτός ο τσιλιβήθρας,
με μηρούς σαν ξυλαράκια,
με τα σπιρούνια να φτάνουν με το ζόρι στα πλευρά, και...
Μένει πάνω στ' άλογο δέκα δεύτερα με το χαμόγελο στο πρόσωπο,
το καπέλο στο χέρι.
Ήταν εντυπωσιακό.
Δεν είχα ιδέα.
Η αδελφή του ήταν ακόμη καλύτερη με τ' άλογα, αν το πιστεύεις.
Η Ντέινα, έτσι;
Ναι, τρομερό πράγμα.
Τη βλέπει η φίλη μου, η Νατ, καμιά φορά.
Λέει ότι δεν της αρέσει να μιλάει για το ατύχημα.
Έχει τα δίκια της.
Συνέβη στο Χάλογουιν, πριν τρία χρόνια, κι ακόμη περιμένει δικαίωση.
Στο μεταξύ, ο οδηγός κυκλοφορεί ακόμη ελεύθερος.
Ξέρουν ποιος το έκανε;
Κέρδισε το έπαθλο σ' έναν από κείνους τους αγώνες καταστροφής
και κυκλοφόρησε η φωτογραφία του.
Κι επιτέλους, εμφανίστηκε ένας μάρτυρας.
Φαντάσου, μετά απ' ό,τι έκανε, συνεχίζει να κοπανάει κόσμο με αμάξια.
Χρόνια προσπαθεί να τον κλείσει μέσα ο σερίφης.
Κάλλιο αργά παρά ποτέ.
-Γεια. -Γεια.
-Τα νέα μαθαίνονται γρήγορα, έτσι; -Ναι.
Σου είπε η Χέδερ ότι ήμουν στης Ανν;
Όπως επίσης κι ότι η Ντέινα έμεινε παράλυτη σε τροχαίο με εγκατάλειψη.
Γιατί δεν μου το έλεγες απλώς;
Γιατί η ιστορία είναι της Ντέινα.
Ναι, είναι...
Η Χέδερ είπε επίσης ότι ο οδηγός κέρδισε στον αγώνα πριν από κάποια χρόνια.
Ο Λουκ Χολ ήταν, έτσι;
Δεν πρέπει να το πεις πουθενά.
Πρέπει να πάει φυλακή.
Ο Κορτέζ προσπαθεί καιρό να τον στείλει στον εισαγγελέα.
-Δηλαδή, ξέρει ο Κορτέζ; -Ναι.
Εκείνος μας είπε ότι ήταν ο Λουκ. Κοίτα...
Να το συζητήσουμε μέσα;
Φυσικά.
Μαξ, από δω ο σερίφης Κορτέζ.
Θα σου κάνουμε μερικές ερωτήσεις.
Πόσα σου έδωσε ο Λουκ για τις φωτογραφίες της Άμπι;
-Για τι; -Τις φώτο της Άμπι Κλαρκ.
Εσύ δεν τις τράβηξες;
-Υπάρχουν κι άλλες; -Όχι.
Τίνος ιδέα ήταν να την εκβιάσει για να τα παρατήσει;
-Ο Χαντ; -Ποιος εκβιασμός;
Εγώ απλώς τράβηξα τα γαμωπορτρέτα! Πόσες φορές πρέπει να το πω;
Μέχρι να σε πιστέψουμε.
Ήταν η πρώτη χρονιά που άκουγα για τον Πανικό.
Σοβαρολογώ. Όταν είπε η Άμπι ότι θα πάρει μέρος σ' έναν διαγωνισμό,
νόμιζα ότι εννοούσε τις μαζορέτες.
Δεν ήξερα καν πώς λεγόταν το παιχνίδι, ώσπου μου είπε ο Χαντ ότι έπαιζε.
Τι άλλο σου είπε;
Τίποτα. Μόνο ότι το παιχνίδι τον τσάκισε άσχημα.
Ο Λουκ μού εξήγησε πώς παιζόταν.
Ναι; Πότε έγινε αυτό;
Μετά από την Ημέρα Μνήμης. Τότε μου πρότεινε να μπω στο κόλπο.
Ρέι; Πρέπει να μιλήσουμε!
Ρέι;
Είσαι εδώ;
Θέλεις κάτι;
Συγγνώμη. Έψαχνα τον Ρέι.
Τέτοια κοπελιά, καλά θα κάνεις να μην έρχεσαι εδώ χάμω.
Ήρθε ο Λουκ κι είπε πως άκουσε ότι είχα μπλεξίματα.
Σωστά. Συνελήφθης για οδήγηση υπό μέθη.
Παγίδα ήταν. Σοβαρά, δεν έκανα τίποτα.
Ο Λουκ είπε ότι μπορούσε να με βοηθήσει.
-Είχε έναν φίλο στα δικαστήρια. -Ρέι;
Κάποιον που θα φρόντιζε να αποσυρθούν οι κατηγορίες.
Ρέι;
ΠΑΙΚΤΗΣ - ΠΙΘΑΝΟΤΗΤΕΣ - ΠΟΣΟ
Είπε ότι με δέκα χιλιάρικα λύνεται κάθε πρόβλημα.
Αναλόγως το ποσό συμμετοχής.
Ποσό συμμετοχής;
Τότε μου είπε για τον Πανικό,
για το βιβλίο που ετοίμαζε κι όλα τα στοιχήματα που θα παίρναμε.
Δηλαδή, ήθελε να ποντάρεις στον Πανικό;
Ναι. Όπως τα παρουσίασε, ή θα πόνταρα
ή θα τα έτρωγα σε νομικά έξοδα.
Και πολλοί συμφωνούσαν μαζί του.
Το χαρτί του είχε πάνω από 200.000.
Κι αυτός ο πληροφοριοδότης;
Συγκράτησες όνομα;
Δεν ρώτησα.
Σοβαρά, δεν χρειάστηκε.
Οι κατηγορίες ήταν μουσαντένιες και τις απέσυραν.
Του είπα, λοιπόν, ότι δεν ενδιαφερόμουν.
Ξέρω ότι δεν έχετε τίποτα εναντίον μου.
Μπορώ να φύγω;
-Καλή σας μέρα. -Και σ' εσένα. Σ' ευχαριστούμε.
Ρέι, πού 'σαι;
Θα 'πρεπε να προσέχεις περισσότερο.
Με τέτοια παπούτσια
την έχεις άσχημα πάνω σε σκάφος
μόλις πατήσεις στα βρεγμένα.
Συγγνώμη. Έψαχνα τον Ρέι.
Θα 'ρθει σε λιγάκι, αν θες να τον περιμένεις.
Δεν μπορώ. Έχω αργήσει για κάτι, βασικά.
Ξαναέλα επίσκεψη όποτε θες.
Καλά κατάλαβα το αμάξι σου.
Πώς από δω;
Τίποτα. Λάθος μου ήταν.
Κι άλλο; Αρχίζω να σ' επηρεάζω.
Πρόσεχε.
Αν συνεχίσεις να τα σκατώνεις,
αυτό το μεταξύ μας θα φαίνεται πολύ πιο λογικό.
Ο Λουκ μαζεύει στοιχήματα.
Γι' αυτό ξαναγύρισε.
-Για να το παρακολουθεί; -Ή να το στήσει.
-Να το στήσει; -Σκέψου το.
Ήταν στο Άλμα πέρυσι.
Αποφοίτησε χρόνια πριν.
Δεν είναι περίεργο που γυρνά το καλοκαίρι
που δύο προπορευόμενοι παίκτες πεθαίνουν σε ατυχήματα;
Πολύ μεγάλη σύμπτωση.
Οι θάνατοι του Τζίμι και της Άμπι σχετίζονται με το παιχνίδι,
αλλά αν μάζευε στοιχήματα ο Λουκ...
Ίσως σχετίζεται κι εκείνος με τους θανάτους.
Κι αναγκάστηκα να του πω
"Αυτοερωτική ασφυξία δεν σημαίνει ότι πηδάς αμάξια, ρε βλάκα!"
Πλάκα κάνεις!
Διάολε!
Ήρθες για οικογενειακή βραδιά ταινίας;
Μόλις τελείωσε η διασκέδαση.
Μακριά από μπελάδες, εντάξει;
Ακόμη και τα βλήματα κάνουν διάλειμμα.
Τι ζόρι τραβάει δαύτη;
Ανησυχεί για σένα.
Άσε ν' ανησυχώ εγώ, έγινε;
Καταλαβαίνω γιατί σ' αρέσει εκείνη η Νιλ.
-Έχει το βλέμμα του αδέσποτου. -Χέσε με.
Ξέρεις τι δουλειά είχε εδώ;
Ναι. Πουλούσε προσκοπικά μπισκότα.
Της είπα ότι τα τρώμε μόνο χοντρά.
Δεν κοροϊδεύω, Ρέι.
Τι σκατά κάνεις, Λουκ;
Πόσο μπλεγμένος είσαι; Η Σάρα λέει ότι σ' ερευνούν οι μπάτσοι;
Δεν ξέρει τι σκατά τής γίνεται.
Ούτε κι εσύ, και υπάρχει πολύ καλός λόγος γι' αυτό.
Η Χέδερ πρέπει να προσέχει, Ρέι.
Εντάξει, ναι. Η Σάρα είναι ετεροθαλής αδελφή του Ρέι.
Η μαμά της απολύθηκε απ' τη φυλακή όταν την έπιασαν με τον μπαμπά του.
Έφαγε κόλλημα με τον άνθρωπο που σιχαίνονται όλοι,
οπότε εσύ θα 'θελες να το μάθει κανείς;
...που αποδεικνύει ότι διαγωνιζόταν και μετά τον τυφώνα.
Νάταλι, οι κριτές υποπτεύονται ότι βλέπεις με πολύ ενδιαφέρον
τη νίκη κάποιου άλλου.
Έκανα...
Έκανα μια συμφωνία.
Κάτσε, δεν το γράφετε αυτό, έτσι;
Δέκα βήματα κάθε απάντηση;
Καλή φάση.
Για πες μας για τη Χέδερ.
Τι θέλετε να μάθετε για τη Χέδερ;
ΟΝΟΜΑ ΝΤΟΚ ΜΑΤΖΙΚ ΝΤΟΤΖ ΜΕΪΣΟΝ +1.45 - ΠΟΣΟ 100.000
ΑΓΝΩΣΤΟΣ - ΤΟ ΠΑΙΧΝΙΔΙ ΔΕΝ ΤΕΛΕΙΩΣΕ ΓΙΑ ΣΕΝΑ ΑΚΟΜΑ. ΤΑ ΛΕΜΕ ΣΥΝΤΟΜΑ.
Υποτιτλισμός: Εύα Τανταλίδου
Επιμέλεια: Σταυρούλα Σοκόλη